
Относно: Инвестиционно предложение (ИП) „Изграждане на еднофамилна жилищна сграда с гараж и ограда по имотни граници и изменение на ПУП-ПРЗ за                                          ПИ №  06999.501.337, с. Буковлък, общ. Плевен“

новообразуван „УПИ IV-337.969 в кв.1

УВАЖАЕМИ ГОСПОДИН А,
УВАЖАЕМА ГОСПОЖО Ч,

Във връзка с Ваше уведомление с вх. № АО-4893/18.09.2026г. на РИОСВ-Плевен за ИП „Изграждане на еднофамилна жилищна сграда с гараж и ограда по имотни граници и изменение на ПУП-ПРЗ за ПИ №  06999.501.337, с. Буковлък, общ. Плевен“ на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда изграждане на двуетажна еднофамилна жилищна сграда с гараж с приблизителна  обща ЗП 350 м2 по имотни граници и изменение на ПУП-ПРЗ за                        ПИ №  06999.501.337, попадащ в новообразуван „УПИ IV-337.969 в кв.1, с. Буковлък, общ. Плевен. Конструкцията на сградата щe бъде  монолитна, с единични фундаменти и външни стени от керамични блокчета с вертикални кухини и с дебелина 25 см. Вътрешните стени ще бъдат 12 см. и 25 см. Покривът на еднофамилната жилищна сграда ще бъде скатен върху дървена покривна конструкция над таванската хоризонтална плоча, покрит с керемиди. Планира се плътна ограда по три от имотните граници с височина до 2.20 метра и дължина 98.50 л. м. и ажурна към улицата с дължина 44.40 л. м. Оградата ще бъде изпълнена от бетонови блокчета, иззидани върху основа от бетонов фундамент с височина до 60 см спрямо прилежащия терен. Имотът е свързан със съществуващите водопроводна и електропреносна мрежи на населеното място. Формираните битово-фекални отпадъчни води ще се заустват в съществуваща водоплътна изгребна яма в рамките на имота. Достъпът до имота е по граничеща улици. При реализацията на ИП ще се генерират строителни отпадъци, които ще се предават за оползотворяване на лице, притежаващо документи по чл. 35 от Закон за управление на отпадъците. Битовите отпадъци ще се управляват съгласно действащата сметосъбираща система на община Плевен. С изменението на ПУП-ПРЗ за ПИ №  06999.501.337, попадащ в УПИ IV-337.969 в кв.1 и план за уличната регулация за улица 84а към ок 100 по плана на с. Буковлък. С плана се образува нов УПИ IV-337.969 и се установява нова устройствена зона – Жм-Жилищна устройствена зона. Съгласно Заповед № РД-12-375/27.08.2026г. на Зам. кмета на община Плевен е разрешено изменение на действащия ПУП-ПРЗ за УПИ IV-337.969, с идентификатор 06999.501.337, с. Буковлък, общ. Плевен.
ПИ №  06999.501.337, ул. „11-декември“ № 1, с. Буковлък, общ. Плевен, обл. Плевен е с вид територия: Урбанизирана, НТП: Ниско застрояване (до 10 м), площ  819 кв. м, номер от предходен план: 141, кв. 1, парцел ІV, съгласно КАИС-Портал за електронни услуги на АГКК. 
2. ПИ № 06999.501.337, с. Буковлък, общ. Плевен, не попада в границите на защитени територии по смисъла на Закона за защитените територии.
3. ПИ № 06999.501.337, с. Буковлък, общ. Плевен, не попада в границите на защитени зони по смисъла на Закона за биологичното разнообразие. Най - близко разположената защитена зона (на около 4,9 км) е:
- BG0000181 “Река Вит”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-324/31.03.2021 г. на МОСВ (обн. ДВ бр. 52/22.06.2021 г.), изменена и допълнена със Заповед №РД-1055/07.11.2022 г. на МОСВ (обн. ДВ бр. 90/11.11.2022 г.).
4. Така описаното ИП не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000181 “Река Вит” по отношение на (около 2,6 км).
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000181 “Река Вит”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена зона BG0000181 “Река Вит”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


						
С уважение, 

гр. Плевен, ул. “Ал. Стамболийски” 1А, 
 (
с
тр.
 
1
 
от
 
3
)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

